Жуліу Сезар Суарыс Эспіндула

**Жуліу Сезар Суарыс Эспіндула** або **Жуліа Сезар** (; нар. , Дукі-ды-Кашыяс, Бразілія) — бразільскі футбаліст, брамнік. Ігрок нацыянальнай зборнай Бразіліі (2004—2014). Добра вядомы дзякуючы працяглым выступам за італьянскі клуб «Інтэр».

У 2009 годзе Міжнародная федэрацыя футбольнай гісторыі і статыстыкі абрала Жуліу Сезара трэцім брамнікам свету пасля Ікера Касільяса і Джанлуіджы Буфона.

## Кар’ера 
### Клубная 
Жуліу Сезар, які нарадзіўся ў штаце Рыа-дэ-Жанэйра, пачаў сваю спартыўную кар’еру ў клубе «Гражан Каўнтры Клуб», дзе ён правёў сваё дзяцінства. Пасля гэтага ён на працягу 6 гадоў гуляў за «Фламенгу» з Рыа-дэ-Жанэйра.

У 2004 годзе Жуліу Сезар падпісаў кантракт з «Інтэрам», але з-за перавышэння ліміту легіянераў у клубе не трапіў у заяўку і быў аддадзены ў арэнду ў «К’ева», за які аднак не згуляў ніводнай гульні. У жніўні 2005 года ігрок вярнуўся ў «Інтэр» і падпісаў з ім трохгадовы кантракт. На пазіцыі асноўнага брамніка клубу ён змяніў Франчэска Тольда.

У жніўні 2012 года Жуліу Сезар падпісаў чатырохгадовы кантракт з англійскі клубам «Куінз Парк Рэйнджэрс». За англійскі клуб дэбютаваў 15 верасня ў гульні супраць супраць «Чэлсі», якая скончылася нулявой нічыёй. Ён стаў першым брамнікам каманды, выцесніўшы брамніка нацыянальнай зборнай Англіі, Роберта Грына, які сеў на лаўку запасных.

У першай палове 2014 года на правах арэнды выступаў за канадскі клуб «Таронта», пасля чаго перайшоў у «Бенфіку», дзе спачатку быў асноўным брамнікам, а пазней страціў месца ў складзе. У лістападзе 2017 года па пагадненні бакоў разарваў кантракт з лісабонскім клубам.

У студзені 2018 года праз 13 гадоў вярнуўся ў «Фламенгу». Зноў згуляўшы ў бразільскай Серыі A 21 красавіка 2018 года ў матчы супраць клуба «Амерыка Мінейру» (2:0), аб’явіў аб завяршэнні кар’еры.

### Міжнародная 
Жуліу Сезар з’явіўся ў заяўцы зборнай Бразіліі ў 2003 годзе, не правёўшы ніводнай гульні ў Кубку Канфедэрацый 2003, а дэбютаваў у зборнай 8 ліпеня 2004 года. Ён стаў пераможцам Кубка Амерыкі 2004.

## Дасягненні 
### Клубныя 
**«Фламенгу»**:
* Чэмпіён штата Рыа-дэ-Жанэйра (4): 1999, 2000, 2001, 2004
* Уладальнік Кубка чэмпіёнаў Бразіліі: 2001
* Уладальнік Кубка Меркасур: 1999
* Уладальнік Кубка Гуанабара (3): 1999, 2001, 2004
* Уладальнік Трафея Рыа: 2000

**«Інтэрнацыянале»**:
* Чэмпіён Італіі (4): 2007, 2008, 2009, 2010
* Уладальнік Кубка Італіі (3): 2006, 2010, 2011
* Уладальнік Суперкубка Італіі (4): 2005, 2006, 2008, 2010
* Пераможца Лігі чэмпіёнаў: 2010
* Пераможца клубнага чэмпіянату свету: 2010

**«Бенфіка»**:
* Чэмпіён Партугаліі (3): 2015, 2016, 2017
* Уладальнік Кубка Партугаліі: 2017
* Уладальнік Кубка лігі: 2016
* Уладальнік Суперкубка Партугаліі: 2016

### Міжнародныя 
**Бразілія**:
* Уладальнік Кубка Амерыкі: 2004
* Уладальнік Кубка канфедэрацый: 2009

## Асабістае жыццё 
Жанаты з бразільскай актрысай і мадэлью Сюзанай Вагнер, разам з якой выхоўвае дваіх дзяцей.

## Крыніцы 
## Спасылкі 
* 

Катэгорыя:Футбольныя варатары
Катэгорыя:Футбалісты Бразіліі
Катэгорыя:Ігракі зборнай Бразіліі па футболе
Катэгорыя:Ігракі ФК Фламенгу
Катэгорыя:Ігракі ФК Бенфіка Лісабон
Катэгорыя:Ігракі ФК Таронта
Катэгорыя:Ігракі ФК Куінз Парк Рэйнджэрс
Катэгорыя:Ігракі ФК Інтэрнацыянале Мілан
Катэгорыя:Ігракі ФК К’ева
Катэгорыя:Чэмпіёны Паўднёвай Амерыкі па футболе